
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


3 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1145 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μετονομασία σχολικής μονάδας Δευτεροβάθμι¬ 
ας Εκπαίδευσης. 

2 

Εξαίρεση Ανδριανής Σωμένου, Δικηγόρου, Ειδι¬ 
κής Συμβούλου στο Πολιτικό Γραφείο του Ανα¬ 
πληρωτή Υπουργού Εξωτερικών Γεωργίου Κα- 
τρούγκαλου, από τον περιορισμό του άρθρου 31 
παρ. 1 περ. α' του ν. 4194/2013 (ΦΕΚ Α' 208). 

3 

Αποδοχή δωρεάς της εταιρείας με την επωνυμία 
«ΟΕΥΜΡΙΘ ΕΜΠΟΡΙΚΕΣ & ΤΟΥΡΙΣΤΙΚΕΣ ΕΠΙΧΕΙ¬ 
ΡΗΣΕΙΣ ΑΝΩΝΥΜΗ ΕΤΑΙΡΕΙΑ» προς το Ελληνικό 
Δημόσιο (Υπουργείο Εθνικής Άμυνας και Γενικά 
Επιτελεία Στρατού, Ναυτικού και Αεροπορίας). 

4 

Πολυλειτουργικά Αγροκτήματα. 


ΑΠΟΦΑΣΕΙΣ 

Αριθ. 49636/Δ2 (1) 

Μετονομασία σχολικής μονάδας Δευτεροβάθμιας 

Εκπαίδευσης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 6 του άρθρου 5 του ν. 1566/ 
1985 (Α' 167) «Δομή και λειτουργία της Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

2) Τις διατάξεις της παρ. 15 του άρθρου 59 του ν. 3966/ 
2011 (Α' 118) «Θεσμικό πλαίσιο των Πρότυπων Πειρα¬ 
ματικών Σχολείων, Ίδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

3) Το π.δ. 125/2016 (Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

4) Την αριθ. 2084/08-03-2017 εισήγηση της Περιφε¬ 
ρειακής Διεύθυνσης Π/θμιας και Δ/θμιας Εκπαίδευσης 
Νοτίου Αιγαίου. 

5) Το αριθ. 1134/22-02-2017 έγγραφο της Διεύθυνσης 
Δ/θμιας Εκπαίδευσης Δωδεκανήσου. 


6) Την αριθ. 272/2016 απόφαση του Δημοτικού Συμ¬ 
βουλίου του Δήμου Λέρου. 

7) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για τις 
δαπάνες που καλύπτονται από αυτόν, σύμφωνα με την 
αριθ. 44301 /Β1 /15-03-2017 εισήγηση του άρθρου 24 
του ν. 4270/2014 (ΦΕΚ 143 τ.Α'), όπως αντικαταστάθη- 
κε με το άρθρο 10 παρ. 6 του ν. 4337/2015 (ΦΕΚ 129 
τ.Α') της Γενικής Διεύθυνσης Οικονομικών Υπηρεσιών 
του Υπουργείου Παιδείας, Έρευνας και Θρησκευμάτων, 
αποφασίζουμε: 

Μετονομάζουμε την παρακάτω σχολική μονάδα ως 

εξής: _ 

Περιφερειακή Διεύθυνση Εκπαίδευσης 
Νοτίου Αιγαίου 

Διεύθυνση Δευτεροβάθμιας Εκπαίδευσης 
Δωδεκανήσου 

Το 2ο Γυμνάσιο Λέρου (1006020) σε 
2ο Γυμνάσιο Λέρου - 

_ «Απόστολος και Ελευθέριος Ευαγγέλου» _ 

Η ισχύς της παρούσης αρχίζει απάτη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθ. Π13-8460 (2) 

Εξαίρεση Ανδριανής Σωμένου, Δικηγόρου, Ειδι¬ 
κής Συμβούλου στο Πολιτικό Γραφείο του Ανα¬ 
πληρωτή Υπουργού Εξωτερικών Γεωργίου Κα- 
τρούγκαλου, από τον περιορισμό του άρθρου 
31 παρ. 1 περ. α' του ν. 4194/2013 (ΦΕΚ Α' 208). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 31 παρ. 1 περ. α' του 
ν. 4194/2013 «Κώδικας Δικηγόρων» (ΦΕΚ 208/Α/ 
27.09.2013). 

Τεύχος ΒΊ 145/03.04.2017 


2. Τις διατάξεις του άρθρου 23 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών Οργάνων και λοιπές διατά¬ 
ξεις» (ΦΕΚ 29/Α/19.3.2015). 

3. Τις διατάξεις των άρθρων 55, 56 και 57 παρ. 8 του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ 98/Α/ 
22.4.2005). 

4. Το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α/ 
05.11.2016). 

5. Το άρθρο 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης...» (ΦΕΚ 208/Α/ 
04.11.2016). 

6. Την υπ' αριθ. Υ 188 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή 
Υπουργό Εξωτερικών Γεώργιο Κατρούγκαλο» (ΦΕΚ 
3674/Β/14.11.2016). 

7. Την Π13-51903/16.11.2016 απόφαση του Αναπληρω¬ 
τή Υπουργού Εξωτερικών (ΦΕΚ 637/ΥΟΔΔ/25.11.2016) 
περί διορισμού της Ανδριανής Ζωμένου στο Πολιτικό 
Γραφείο του Αναπληρωτή Υπουργού Εξωτερικών Γεωρ¬ 
γίου Κατρούγκαλου (διόρθωση σφάλματος ΦΕΚ 647/ 
ΥΟΔΔ/30.11.2016). 

8. Την από 21.02.2017 αίτηση της ενδιαφερόμενης, 
αποφασίζουμε: 

Τη μη αναστολή από 05.11.2016 έως 31.12.2016 της 
άσκησης του λειτουργήματος του δικηγόρου της Αν- 
δριανής Ζωμένου του Δημητρίου (ΑΔΤ: Χ799059), κα¬ 
τόχου διπλώματος μεταπτυχιακών σπουδών ποινικών 
επιστημών της Νομικής Σχολήςτου Εθνικού και Καποδι- 
στριακού Πανεπιστημίου Αθηνών, διορισμένης σε θέση 
Ειδικής Συμβούλου στο Πολιτικό Γραφείο του Αναπλη¬ 
ρωτή Υπουργού Εξωτερικών Γεωργίου Κατρούγκαλου, 
κατηγορίας ΠΕ και Μ.Κ. 15ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2017 

Ο Υπουργοί 

Αναπληρωτής Υπουργός Διοικητικής 
Εξωτερικών Ανασυγκρότησης 

ΓΕΩΡΓΙΟΣ ΚΑΤΡΟΥΓΚΑΛΟΣ ΟΛΓΑ ΓΕΡΟΒΑΣΙΛΗ 


(3) 

Αποδοχή δωρεάς της εταιρείας με την επωνυμία 
«ΟΕΥΜΡΙΟ ΕΜΠΟΡΙΚΕΣ & ΤΟΥΡΙΣΤΙΚΕΣ ΕΠΙΧΕΙ¬ 
ΡΗΣΕΙΣ ΑΝΩΝΥΜΗ ΕΤΑΙΡΕΙΑ» προς το Ελληνικό 
Δημόσιο (Υπουργείο Εθνικής Άμυνας και Γενικά 
Επιτελεία Στρατού, Ναυτικού και Αεροπορίας). 

Με την ΔΚΠ Α 0004574 ΕΞ 2017/14.3.2017 απόφαση 
της Υφυπουργού Οικονομικών, που εκδόθηκε σύμφω¬ 
να με τις διατάξεις των παρ. 1 και 4 του άρθρου 3 του 
ν. 4182/2013 (Α' 185), όπως αναδιατυπώθηκαν και ισχύ¬ 
ουν με το άρθρο 32 παρ. 2 του ν. 4223/2013 (Α' 287), 


έγινε αποδεκτή η προς το Ελληνικό Δημόσιο (Υπουργείο 
Εθνικής Άμυνας και Γενικά Επιτελεία Στρατού, Ναυτικού 
και Αεροπορίας), δωρεά της εταιρείας με την επωνυμία 
«ΟΕΥΜΡΙΟ ΕΜΠΟΡΙΚΕΣ & ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ 
ΑΝΩΝΥΜΗ ΕΤΑΙΡΕΙΑ», η οποία συνίσταται σε δέκα (10) 
επιβατικά αυτοκίνητα ιδιωτικής χρήσης, μάρκας ΟΠΕΛ, 
συνολικής αξίας ογδόντα μιας χιλιάδων (81.000,00) 
ευρώ, για την κάλυψη υπηρεσιακών αναγκών των Ενό¬ 
πλων Δυνάμεων, ως εξής: 

(α)τα με αριθμούς κυκλοφορίας ΙΜΟ 6311, ΙΜΟ 8061, 
ΙΜΟ 2004 και ΙΜΟΙ367 αυτοκίνητα, στο Υπουργείο Εθνι¬ 
κής Άμυνας, 

(β) τα με αριθμούς κυκλοφορίας ΙΜΡ 8671 και ΙΜΟ 
1566 αυτοκίνητα, στο Γενικό Επιτελείο Στρατού, 

(γ) τα με αριθμούς κυκλοφορίας ΙΜ04140 και ΙΜ02955 
αυτοκίνητα, στο Γενικό Επιτελείο Αεροπορίας και 
(δ) τα με αριθμούς κυκλοφορίας ΙΜ05180 και ΙΜ06689 
αυτοκίνητα, στο Γενικό Επιτελείο Ναυτικού. 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθ. 543/34450 (4) 

Πολυλειτουργικά Αγροκτήματα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) Των άρθρων 52, 56 και της παρ. 3 του αρ. 62 του ν. 
4235/2014 (Α' 32) «Διοικητικά μέτρα, διαδικασίες και κυ¬ 
ρώσεις στην εφαρμογή της Ενωσιακής και Εθνικής νομο¬ 
θεσίας στους τομείς των τροφίμων, των ζωοτροφών και 
της υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης και 
Τροφίμων» όπως ισχύει. 

β)Τωνάρθρων1 και 2 του ν. 3874/2010(Α' 151), όπως 
ισχύουν. 

γ) Του άρθρου 90 του Κώδικα Νομοθεσίαςγια την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98), όπως αυτό 
ισχύει. 

2. Το ν. 4177/2013 «Κανόνες ρύθμισης της αγοράς προ¬ 
ϊόντων και της παροχής υπηρεσιών και άλλες διατάξεις» 
(ΦΕΚ 173/Α72013) όπως κάθε φορά ισχύει. 

3. Την υπουργική απόφαση Α2-718/2014 «Κωδικοποί¬ 
ηση Κανόνων Διακίνησης και Εμπορίας Προϊόντων και 
Παροχής Υπηρεσιών» (ΦΕΚ 2090/Β/2014) όπως κάθε 
φορά ισχύει. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του τακτικού 
προϋπολογισμού, αποφασίζουμε: 

Άρθρο 1 

ΣΚΟΠΟΣ 

Σκοπός της παρούσας απόφασης είναι ο καθορισμός 
των όρων και των προϋποθέσεων, για την πιστοποίηση 

ενός Πολυλειτουργικού Αγροκτήματος, όπως αυτό ορί¬ 
ζεται στο αρ. 52 ν. 4235/2014 και την απονομή Ειδικού 
Σήματος, τα οποία θα συμβάλλουν: α) στην ενίσχυση της 
αγροτικής δραστηριότητας β) στην προαγωγή εναλλα¬ 
κτικών μορφών αγροτικής δραστηριότητας και γ) στη 
δημιουργία νέων θέσεων εργασίας. 

Άρθρο 2 

ΑΡΜΟΔΙΕΣ ΑΡΧΕΣ 

1. Η Διεύθυνση Προγραμματισμού και Εφαρμογών του 
Υπουργείου Αγροτικής Ανάπτυξης και Τροφίμων, ορίζε¬ 
ται ως αρμόδια αρχή για την έκδοση και την εποπτεία 
της εφαρμογής του παρόντος θεσμικού πλαισίου και τη 
διαβίβαση των υποβαλλόμενων ενστάσεων, παρατυπιών 
ή παραβάσεων στην αρμόδια επιτροπή της παρ. 3 του 
άρθρου 13 της παρούσας απόφασης. 

2.0 «Ελληνικός Γεωργικός Οργανισμός ΔΗΜΗΤΡΑ (ΕΛ- 
ΓΟ-ΔΗΜΗΤΡΑ)» ορίζεται ως φορέας ελέγχου, πιστοποίη¬ 
σης, και εγγραφής των πολυλειτουργικών αγροκτημάτων 
σε Μητρώο, καθώς και εκπόνησης, κατοχύρωσης και 
απονομής του Ειδικού Σήματος. 

Άρθρο 3 

ΔΙΚΑΙΟΥΧΟΙ 

Δικαίωμα δημιουργίας και λειτουργίας Πολυλειτουργι- 
κών Αγροκτημάτων έχουν: α) οι εγγεγραμμένοι στο Μη¬ 
τρώο Αγροτών και Αγροτικών Εκμεταλλεύσεων (ΜΑΑΕ), 
βάσει του ν. 3874/2010 (ΦΕΚ 151 Α'), που τηρείται από 
το ΥΠ ΑΑΤ, όπως κάθε φορά ισχύει και πλη ρούν τις απαι¬ 
τήσεις της παρούσας απόφασης β) συμπράξεις φυσικών 
ή/και νομικών προσώπων εγγεγραμμένων στο ΜΑΕΕ 
που πληρούν τις απαιτήσεις της παρούσας απόφασης 
και γ) συμπράξεις φυσικών ή/και νομικών προσώπων 
εγγεγραμμένων στο ΜΑΕΕ που πληρούν τις απαιτήσεις 
της παρούσας απόφασης με άλλα φυσικά ή/και νομικά 
πρόσωπα, με την προϋπόθεση ότι ο/οι εγγεγραμμένος/ 
οι στο ΜΑΑΕ μετέχει/-ουν με ποσοστό τουλάχιστον 50% 
στη σύμπραξη. 

Άρθρο 4 

ΟΡΙΣΜΟΙ 

Για τους σκοπούς της παρούσας απόφασης, ισχύουν 
οι ακόλουθοι ορισμοί: 

- Πολυλειτουργικό Αγρόκτημα: Σύμφωνα με τον 
ν. 4235/2014 είναι η αγροτική εκμετάλλευση, η οποία δι¬ 
αθέτει, τουλάχιστον: α) καλλιεργήσιμη έκταση β) φυτικό 
ή ζωικό κεφάλαιο και γ) χώρο εστίασης ή δυνατότητα εκ¬ 
παίδευσης ή δυνατότητα επίδειξης και παρακολούθησης 
της παραγωγικής διαδικασίας ή οικοτεχνική μεταποίηση 
και λειτουργεί με έμφαση στις τοπικές παραγωγικές δυ¬ 
νατότητες κάθε περιοχής. 

- Προσανατολισμός Πολυλειτουργικού Αγροκτήματος: 
Κάθε πολυλειτουργικό αγρόκτημα μπορεί προαιρετικά 
να χαρακτηρίζεται από έναν ή περισσότερους από τους 
ακόλουθους προσανατολισμούς που υποδηλώνει/ -ουν 
τον/τους τομέα/-εις κύριας δραστηριοποίησής του: 
α) Γεωργικό (φυτικής ή ζωικής κατεύθυνσης), εφόσον 
δραστηριοποιείται κυρίως στην αγροτική δραστηριότη¬ 
τα και στην οικοτεχνία, β) Καινοτόμο, εφόσον δραστηρι¬ 


οποιείται κυρίως στην εφαρμογή καινοτόμων πρακτικών 
και τεχνικών, γ) Περιβαλλοντικό, εφόσον δραστηριοποι¬ 
είται κυρίως σε φιλοπεριβαλλοντικές δράσεις και δρά¬ 
σεις διατήρησης της βιοποικιλότητας, δ) Πολιτιστικό/ 
πολιτισμικό, εφόσον δραστηριοποιείται κυρίως στη γνω¬ 
ριμία με την ιστορία, τον πολιτισμό και τις παραδόσεις 
της ευρύτερης περιοχής και ε) Γαστρονομικό, εφόσον 
δραστηριοποιείται κυρίως στην ανάδειξη της τοπικής 
κουζίνας ή της Μεσογειακής διατροφής. 

- Επιδεικτικός αγρός: Θεωρείται το πολυλειτουργικό 
αγρόκτημα, το οποίο εντάσσει στη λειτουργία του με¬ 
μονωμένα ή συνδυαστικά δράσεις μεταφοράς γνώσης, 
καινοτομίας, εκπαίδευσης, επίδειξης μεθόδων και τε¬ 
χνικών της πρωτογενούς παραγωγικής διαδικασίας και 
μεταποίησης. 

- Ειδικές περιοχές: Περιλαμβάνονται οι περιοχές της 
επικράτειας που χαρακτηρίζονται ως: α) νησιωτικές, 
εκτός των νήσων Κρήτη, Εύβοια, Ρόδος, Μυτιλήνη και 
Κεφαλονιά, β) ορεινές, κατά την έννοια της Οδηγίας του 
Συμβουλίου 81/645/ΕΟΚ, όπως τροποποιούμενη ισχύει 
κάθε φορά, και γ) περιοχές με φυσικούς περιορισμούς 
και ειδικά μειονεκτήματα κατά την έννοια του Καν (ΕΕ) 
1305/2013, άρθρο 32. Σε περίπτωση που δεν έχουν ορι¬ 
στεί οι περιοχές της περίπτωσης γ' και μέχρι του ορισμού 
τους, χρησιμοποιούνται οι περιοχές κατά την έννοια της 
Οδηγίας του Συμβουλίου 81/645/ΕΟΚ, όπως τροποποι¬ 
ούμενη ισχύει κάθε φορά, που δεν είναι «ορεινές». 

- Έλεγχος Αξιολόγησης: Ο αρχικός έλεγχος που διενερ- 
γείται στις εγκαταστάσεις του αγροκτήματος, με σκοπό 
την εξακρίβωση της τήρησης των απαιτήσεων που θέτει 
το παρόν θεσμικό πλαίσιο για την πιστοποίηση του ως 
πολυλειτουργικό και την απονομή του σήματος. 

- Έλεγχος Επιτήρησης: Ο ετήσιος (επιτόπιος ή/και δι¬ 
οικητικός) έλεγχος που διενεργείται με σκοπό τη διαπί¬ 
στωση της συνεχούς τήρησης των σχετικών απαιτήσεων 
πιστοποίησης του πολυλειτουργικού αγροκτήματος. 

- Βεβαίωση Τήρησης Απαιτήσεων Λειτουργίας Πολυ- 
λειτουργικού Αγροκτήματος (ΒΤΑ): Η βεβαίωση, η οποία 
χορηγείται σε ένα αγρόκτημα που πληροί τις απαιτήσεις- 
προδιαγραφέςτης παρούσας απόφασης και η οποία του 
δίνει τη δυνατότητα προσωρινής λειτουργίας ως πολυ- 
λειτουργικό αγρόκτημα μέχρι και τη διενέργεια ελέγχου 
για την πιστοποίησή τους από τον «ΕΛΓΟ-ΔΗΜΗΤΡΑ». 

Άρθρο 5 

ΑΠΑΙΤΗΣΕΙΣ ΚΑΙ ΠΡΟΔΙΑΓΡΑΦΕΣ 
ΓΙΑ ΤΗΝ ΠΙΣΤΟΠΟΙΗΣΗ 
ΠΟΛΥΛΕΙΤΟΥΡΓΙΚΟΥ ΑΓΡΟΚΤΗΜΑΤΟΣ 

Α) ΓΕΝΙΚΑ 

1. Οι προδιαγραφές για την πιστοποίηση ενός Πολυ- 
λειτουργικού Αγροκτήματος πρέπει να καλύπτουν του¬ 
λάχιστον τις απαιτήσεις του άρθρου 52 του ν. 4235/2014. 

2. Ως ελάχιστη ενιαία έκταση λειτουργίας ενός πο- 
λυλειτουργικού αγροκτήματος ορίζονται τα πέντε (5) 
στρέμματα. Στην περίπτωση των ειδικών περιοχών, όπως 
αυτές ορίζονται στο αρθ. 4 της παρούσας απόφασης, η 
ελάχιστη έκταση των πέντε (5) στρεμμάτων δύναται να 
μειωθεί έως τα τέσσερα (4) στρέμματα. Στην έννοια της 
ενιαίας έκτασης περιλαμβάνονται και εκτάσεις οι οποί- 

ες τέμνονται από τεχνικά έργα, δρόμους ρέματα κ.λπ., 
εφόσον μπορούν να ενοποιηθούν λειτουργικά. 

3. Σε κάθε περίπτωση γεωργικής δραστηριότητας (γε¬ 
ωργία/κτηνοτροφία) θα πρέπει να πληρούνται οι όροι 
της πολλαπλής συμμόρφωσης, όπως αυτοί κάθε φορά 
ισχύουν, καθώς και τυχόν περιορισμοί που προκύπτουν 
από την ισχύουσα δασική και περιβαλλοντική νομοθεσία. 

Β) ΑΠΑΙΤΗΣΕΙΣ - ΠΡΟΔΙΑΓΡΑΦΕΣ 

1) Καλλιεργήσιμη έκταση: Η καλλιεργήσιμη έκταση 
που δηλώνεται στην αίτηση που υποβάλλει ο ενδιαφε¬ 
ρόμενος θα πρέπει να βρίσκεται εντός των ορίων του 
αγροκτήματος, το οποίο θα πιστοποιηθεί ως πολυλει- 
τουργικό. Στην περίπτωση που ο προσανατολισμός του 
αγροκτήματος δηλώνεται ως γεωργικός (φυτικής κατεύ¬ 
θυνσης), η καλλιεργήσιμη έκταση πρέπει να αποτελεί 
τουλάχιστον το 40% της διαθέσιμης συνολικής έκτασης 
του αγροκτήματος. 

2) Φυτικό κεφάλαιο: Το φυτικό κεφάλαιο θα πρέπει να 
περιλαμβάνει τη καλλιέργεια δύο τουλάχιστον ειδών φυ¬ 
τικής παραγωγής, εκ των οποίων η μία τουλάχιστον επι¬ 
λογή να αφορά την καλλιέργεια τοπικών/παραδοσιακών 
ποικιλιών, ή/και ειδών, ή/και τη χρήση πιστοποιημένου 
πολλαπλασιαστικού υλικού, καθώς και την καλλιέργεια 
με παραδοσιακές ή/και φιλοπεριβαλλοντικές μεθόδους 
παραγωγής. 

3) Ζωικό κεφάλαιο: Το ζωικό κεφάλαιο θα πρέπει να 
έχει ποικιλομορφία, ώστε να προάγονται οι στόχοι του 
πολυλειτουργικού αγροκτήματος, και όπου είναι εφικτό 
να αποτελείται από αυτόχθονες ή τοπικές φυλές ζώων. 
Ως ελάχιστος πληθυσμός εκτροφής ζωικού κεφαλαίου 
ορίζονται, συνδυαστικά ή μη, οι τρεις (3) μεγάλες μο¬ 
νάδες ζώων (ΜΜΖ). Η μέθοδος εκτροφής θα πρέπει να 
διασφαλίζει την ευζωία των ζώων. Στην περίπτωση που 
ο προσανατολισμός του αγροκτήματος δηλώνεται ως 
γεωργικός (ζωικής κατεύθυνσης), τουλάχιστον το 40% 
της διαθέσιμης συνολικής έκτασης του αγροκτήματος 
θα πρέπει να χρησιμοποιείται στην κτηνοτροφική δρα¬ 
στηριότητα (στάβλοι, αμελκτήρια, αποθήκες ζωοτρο¬ 
φών, έκταση ελεύθερης βοσκής, κ.τ.λ.) καθώς και το 40% 
τουλάχιστον των συνολικών ΜΜΖ να αποτελείται από 
αυτόχθονες φυλές ζώων. 

4) Χώρος εστίασης- παρασκευής γευμάτων: Στην πε¬ 
ρίπτωση που το Πολυλειτουργικό Αγρόκτημα διαθέτει 
χώρο εστίασης και παρασκευής γευμάτων πρέπει να πλη- 
ρούνται οι προδιαγραφές υγιεινής και ασφαλείας σύμ¬ 
φωνα με την ισχύουσα νομοθεσία καθώς και οι διατάξεις 
του ν. 4177/2013 «Κανόνες ρύθμισης της αγοράς προϊό¬ 
ντων και παροχής υπηρεσιών και άλλες διατάξεις» (ΦΕΚ 
173/Α/2013) όπως κάθε φορά ισχύει και της υπουργικής 
απόφασης Α2-718/2014 «Κωδικοποίηση Κανόνων Διακί¬ 
νησης και Εμπορίας Προϊόντων και Παροχής Υπηρεσιών» 
(ΦΕΚ 2090/Β/2014) όπως κάθε φορά ισχύει. Επιτρέπονται 
επίσης, τα υπαίθρια μαγειρεία και οι παραδοσιακές τεχνι¬ 
κές μαγειρικής που αναδεικνύουν τις τοπικές/παραδοσι- 
ακές συνήθειες μαγειρέματος (π.χ. ξυλόφουρνοι, γάστρες 
κ.λπ.), καθώς και οι υπαίθριοι χώροι εστίασης (π.χ. κιό¬ 
σκια). Για την παρασκευή των γευμάτων προτιμώνται τα 
παραγόμενα προϊόντα του αγροκτήματος, προϊόντα από 
το καλάθι της οικείας Περιφέρειας, καθώς και άλλα τοπι¬ 


κά προϊόντα προερχόμενα από γειτνιάζουσες γεωργικές 
εκμεταλλεύσεις, επιχειρήσεις μεταποίησης και μονάδες 
τροφίμων οικοτεχνικής παρασκευής. Εφόσον το 50% του¬ 
λάχιστον των παρεχόμενων γευμάτων αναδεικνύουν την 
τοπική κουζίνα ή τοπικές διατροφικές συνθήκες, τότε ο 
προσανατολισμός του αγροκτήματος μπορεί να χαρα¬ 
κτηριστεί ως γαστρονομικός. 

5) Οικοτεχνία: Στην περίπτωση που το Πολυλειτουργι- 
κό Αγρόκτημα διαθέτει μονάδα τροφίμων οικοτεχνικής 
παρασκευής απαιτείται βεβαίωση εγγραφής του υπευ¬ 
θύνου της μονάδας στο Κεντρικό Ηλεκτρονικό Μητρώο 
Οικοτεχνίας (ΚΗΜΟ) του ΥΠΑΑΤ. Για τους όρους και τις 
απαιτήσεις παραγωγής και διάθεσης τροφίμων οικοτε- 
χνικής παρασκευής, καθώς και των διαδικασιών κατα¬ 
χώρισης των μονάδων αυτών στο ΚΗΜΟ, ισχύουν όσα 
ορίζονται στην υπουργική απόφαση 4912/120862 (ΦΕΚ 
2468 Α'/17.11.2015), όπως αυτή κάθε φορά ισχύει. 

6) α) Χώρος εκπαίδευσης/επίδειξης/παρακολούθη- 
σης: Η κτηριακή υποδομή και η υλικοτεχνική υποδομή 
του χώρου πρέπει να είναι επαρκής για την κάλυψη των 
αναγκών της εκπαιδευτικής-επιδεικτικής διαδικασίας. 
Ως ελάχιστες απαιτήσεις καθορίζονται η διαθεσιμότητα 
ενός ηλεκτρονικού υπολογιστή, ενός προβολικού μηχα¬ 
νήματος και η ύπαρξη πυρασφάλειας του χώρου. Επιπλέ¬ 
ον θα πρέπει να προβλέπονται από τρεις (3) μέχρι είκοσι 
(20) θέσεις εκπαιδευόμενων. Γ ια την ασφαλή παραμονή 
των εκπαιδευόμενων στο εσωτερικό του κτηρίου και 
στον περιβάλλοντα χώρο, πρέπει να πληρούνται οι προ¬ 
διαγραφές για την ασφάλεια και την υγιεινή των χώρων 
σύμφωνα με την κείμενη νομοθεσία. 

β) Εκπαιδευτικές δραστηριότητες: Οι εκπαιδευτικές 
δραστηριότητες που μπορεί να αναπτύσσει το Πολυ- 
λειτουργικό Αγρόκτημα, είτε με ίδια μέσα, είτε σε συ¬ 
νεργασία με εκπαιδευτικά ή/και ερευνητικά ιδρύματα/ 
φορείς αφορούν ενδεικτικά, τα κάτωθι θεματικά πεδία: 
α) δράσεις πρόληψης ή προσαρμογής στην κλιματική αλ¬ 
λαγή, β) μέθοδοι και τεχνικές παραγωγής που μειώνουντο 
κόστος, μεταποίηση και εμπορία γεωργικών προϊόντων, 
γ) δράσεις για τη βιώσιμη διαχείριση των φυσικών πόρων 
(έδαφος, νερό, ενέργεια κ.α.), δ) προστασία της βιοποικι- 
λότητας και του περιβάλλοντος, ε) παρατήρηση άγριων 
ζώων, θηραμάτων και πτηνών, στ) μεσογειακή διατροφή, 
διατροφή και πρόληψη της υγείας, ζ) γευσιγνωσία κ.α. Η 
κατά έτος διαμόρφωση και υλοποίηση προγραμμάτων 
επίδειξης ή και εκπαίδευσης επί καινοτόμων δράσεων 
σε ένα πολυλειτουργικό αγρόκτημα, αρκεί για να χαρα¬ 
κτηριστεί ο προσανατολισμός ενός πολυλειτουργικού 
αγροκτήματος ως καινοτόμος. 

7) Δραστηριότητες πρόληψης και προάσπισης της 
υγείας: Ένα πολυλειτουργικό αγρόκτημα δύναται να 
αναπτύσσει δράσεις που προάγουν την ισορροπημένη 
διατροφή και συμβάλλουν στην προάσπιση της υγείας 
του επισκέπτη. 

Τέτοιες δράσεις μπορούν να αποτελέσουν: 

α) η καλλιέργεια φυτών (π.χ. αρωματικών ή και φαρ¬ 
μακευτικών) που διακρίνονται για τις ιδιαίτερες, ευεργε¬ 
τικές για την υγεία, ιδιότητέςτους, 

β) η παροχή ισορροπημένων θρεπτικά γευμάτων που 
βασίζονται στο πρότυπο της Μεσογειακής διατροφής, 




Τεύχος Β' 1145/03.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9831 


γ) η διοργάνωση σεμιναρίων για θέματα διατροφής 
και πρόληψης της υγείας του ανθρώπου. 

8) Αθλητικές δραστηριότητες: Ένα πολυλειτουργι- 
κό αγρόκτημα δύναται να αναπτύσσει οργανωμένες 
αθλητικές δράσεις, όπως ιππασία, δράσεις πεζοπορίας/ 
ποδηλασίας εντός διαδρομών φυσικού περιβάλλοντος, 
περιηγήσεις, εκμάθηση παραδοσιακών χορών, αθλο¬ 
παιδιές, χώρους ανάπτυξης δραστηριοτήτων (παιδικές 
χαρές, παιδότοποι κ.α.). 

9) Συνεργασίες εμπορικού και πολιτισμικού χαρακτή¬ 
ρα: Ένα πολυλειτουργικό αγρόκτημα μπορεί για την 
εξυπηρέτηση των δράσεών του και την επίτευξη των 
στόχων του να αναπτύσσει συνεργασίες με: 

α) γεωργικές ή/και κτηνοτροφικές εκμεταλλεύσεις ή/ 
και Αγροτικούς Συνεταιρισμούς (ΑΣ), ή/και Ομάδες Πα¬ 
ραγωγών με στόχο την ανταλλαγή γνώσεων, τεχνικών 
μεθόδων, την εμπορία ή/και την έκθεση μικρής κλίμακας 
τοπικών αγροτικών προϊόντων, την προβολή και προώ¬ 
θηση αυτών κ.α., 

β) επιχειρήσεις μεταποίησης και τυποποίησης αγροτι¬ 
κών προϊόντων, με στόχο την μεταποίηση, τυποποίηση 
και συσκευασία των παραγόμενων προϊόντων τους, 

γ) παραγωγούς εγγεγραμμένους στο ΚΗΜΟ ή επαγγελ- 
ματίες αγρότες εγγεγραμμένους στο Μητρώο Αγροτών 
και Αγροτικών Εκμεταλλεύσεων (ΜΑΑΕ), για την οικο- 
τεχνική παραγωγή, σύμφωνα με τα προβλεπόμενα στο 
άρθρο 4 της 4912/1200862 υπουργικής απόφασης, όπως 
ισχύει, 

δ) μουσεία, μνημεία, αρχαιολογικούς χώρους, με στόχο 
τη γνωριμία και την ανάδειξη των πολιτισμικών στοι¬ 
χείων της περιοχής, τη γνωριμία με τις παραδοσιακές 
συνήθειες της καθημερινής ζωής των κατοίκων, τα ήθη, 
τα έθιμα και την ανάδειξη του αγροτικού πολιτισμού. 
Ένα πολυλειτουργικό αγρόκτημα δύναται να προσφέρει 
οργανωμένες επισκέψεις σε μουσεία, αρχαιολογικούς 
χώρους και άλλα, πολιτισμικού χαρακτήρα, μνημεία και 
να διοργανώνει εκδηλώσεις, σε συνεργασία με τους αρ¬ 
μόδιους, κατά περίπτωση, εμπλεκόμενους φορείς. Σε 
περίπτωση που οι συνεργασίες ενός πολυλειτουργικού 
αγροκτήματος δραστηριοποιούνται μόνο σε συνεργα¬ 
σίες πολιτισμικού και πολιτιστικού χαρακτήρα τότε ο 
προσανατολισμός του αγροκτήματος θεωρείται ως πο- 
λιτισμικός/πολιτιστικός. 

10. Προστασία του περιβάλλοντος. Η λειτουργία και 
οι καθημερινές πρακτικές ενός πολυλειτουργικού αγρο¬ 
κτήματος θα πρέπει να συμβάλλουν στην προστασία 
του περιβάλλοντος και την ορθολογική χρήση των φυ¬ 
σικών πόρων. Απαραίτητη προϋπόθεση σε ό,τι αφορά 
τη γεωργική δραστηριότητα είναι να τηρούνται οι όροι 
πολλαπλής συμμόρφωσης. Η λειτουργία του πολυλει- 
τουργικού αγροκτήματος θα πρέπει να αποσκοπεί στον 
περιορισμό των κύριων επιπτώσεων στο περιβάλλον 
που σχετίζονται με τον περιορισμό της κατανάλωσης της 
ενέργειας, του νερού και της παραγωγής απορριμμάτων. 
Απαραίτητη προϋπόθεση θεωρείται η παρουσία κάδων 
απορριμμάτων σε όλους τους χώρους του αγροκτήμα¬ 
τος και σε ευδιάκριτα σημεία. Προαιρετικά, μπορούν 
να υπάρξουν και κάδοι ανακύκλωσης στους χώρους 
του πολυλειτουργικού αγροκτήματος καθώς και δεξα¬ 


μενές συλλογής όμβριου ύδατος για περεταίρω χρήση 
εντός του αγροκτήματος ή/και εφαρμογή αρδευτικών 
συστημάτων με τα οποία επιτυγχάνεται οικονομία του 
νερού τουλάχιστον κατά 40% της αρδευόμενης έκτασης. 
Επίσης, τουλάχιστον το 50% των εν χρήση ηλεκτρικών 
συσκευών πρέπει να είναι ενεργειακής απόδοσης κατ' 
ελάχιστον Α κλάσης. Οι λαμπτήρες που χρησιμοποι¬ 
ούνται πρέπει να είναι οποιουδήποτε τύπου εξοικονό¬ 
μησης ενέργειας κατ' ελάχιστον στο 50% του συνόλου 
των χρησιμοποιούμενων λαμπτήρων. Προαιρετικά ένα 
πολυλειτουργικό αγρόκτημα μπορεί να κάνει χρήση και 
ανανεώσιμων πηγών ενέργειας (π.χ. χρήση φωτοβολταϊ- 
κών κ.α). Σε περίπτωση που ένα πολυλειτουργικό αγρό¬ 
κτημα εφαρμόζει συνδυαστικά (ταυτόχρονα): α) τις προ- 
αναφερόμενες κατ' ελάχιστον υποχρεωτικές καθώς και 
τις προαιρετικές προϋποθέσεις για την προστασία του 
περιβάλλοντος, β) η ενεργειακή απόδοση των κύριων 
κτηρίων που περιλαμβάνει είναι τουλάχιστον ενεργεια¬ 
κής απόδοσης Β' κατηγορίας, καθώς και γ) περιλαμβάνει 
δράσεις εκπαίδευσης σε περιβαλλοντικά θέματα, τότε 
ο προσανατολισμός του αγροκτήματος θεωρείται ως 
περιβαλλοντικός. 

11. Σε κάθε πολυλειτουργικό αγρόκτημα επιτρέπεται η 
λειτουργία και εκμετάλλευση αγροτουριστικής μονάδας 
έως 10 δωματίων μέγιστης δυναμικότητας 40 κλινών, 
σύμφωνα με τα ισχύοντα κάθε φορά νομικά και θεσμικά 
πλαίσια. Η εκμετάλλευση και λειτουργία μεγαλύτερου 
αριθμού δωματίων εμπίπτει αποκλειστικά στο πεδίο 
εφαρμογής του ν. 4276/2014. 

Άρθρο 6 

ΣΗΜΑ ΠΟΛΥΛΕΙΤΟΥΡΓΙΚΟΥ ΑΓΡΟΚΤΗΜΑΤΟΣ 

1. Για τη διάκριση του Πολυλειτουργικού Αγροκτήμα¬ 
τος από άλλες επιχειρήσεις κατοχυρώνεται σήμα, σύμ¬ 
φωνα τις κείμενες διατάξεις του ν. 4072/2012 (Α' 86), της 
παρ. 3 του αρ. 52 του ν. 4235/2014 και της παρούσας 
απόφασης. 

2. Το Σήμα αποτελείται από λεκτικό και εικαστικό 
μέρος, δεν μπορεί να παραπέμπει σε άλλα σήματα και 
μπορεί να φέρει ποιοτικές διαβαθμίσεις. 

3. Το Σήμα απονέμεται, έπειτα από αίτηση του ενδια¬ 
φερομένου, σύμφωνα με τις διαδικασίες, τους όρους και 
τις προϋποθέσεις των άρθρων 6 και 10 της παρούσας 
απόφασης. Η διάρκεια χρήσης του σήματος είναι τρία 
(3) έτη. Δύο (2) μήνες πριν την εκπνοή της τριετίας, ο 
ενδιαφερόμενος αιτείται την ανανέωση της χορήγησης 
του για ίσο χρονικό διάστημα. 

4. Υπέρβαση του χρονικού ορίου των τριών ετών για 
τον επανέλεγχο της επιχείρησης δεν αίρει την ισχύ χρή¬ 
σης του χορηγηθέντος Σήματος, με την επιφύλαξη της 
ευθύνης των αρμοδίων οργάνων. 

5. Οποιαδήποτε αλλαγή της νομικής μορφής του κα¬ 
τόχου του Σήματος, συνεπάγεται έκδοση νέου Σήματος, 
εφόσον πληρούνται οι προϋποθέσεις εγγραφής στο Μη¬ 
τρώο Αγροτών και Αγροτικών Εκμεταλλεύσεων (ΜΑΑΕ). 

6. Στην περίπτωση εκχώρησης της εκμετάλλευσης του 
Πολυλειτουργικού αγροκτήματος σε τρίτο φυσικό ή νο¬ 
μικό πρόσωπο θα πρέπει το πρόσωπο αυτό να πληροί τις 
προϋποθέσεις του άρθρου 3. Σε αυτή την περίπτωση, ο 

δικαιούχος του Σήματος οφείλει να ενημερώσει εγγρά- 
φωςτον «ΕΛΓΟ-ΔΗΜΗΤΡΑ». 

Άρθρο 7 

ΑΡΜΟΔΙΟΤΗΤΕΣ «ΕΛΓΟ-ΔΗΜΗΤΡΑ» 

Ο «ΕΛΓΟ-ΔΗΜΗΤΡΑ»: 

α) παραλαμβάνει και αξιολογεί τις αιτήσεις των ενδι¬ 
αφερομένων, 

β) διενεργεί τους ελέγχους του άρθρου 10 της παρού¬ 
σας απόφασης, 

γ) εκπονεί, κατοχυρώνει και απονέμει το Ειδικό Σήμα 
Πολυλειτουργικού Αγροκτήματος, 
δ) καταρτίζει, τηρεί, επικαιροποιεί και δημοσιοποιεί 
ηλεκτρονικό Μητρώο δικαιούχων χρήσηςτου σήματος, 
ε) ενημερώνει τη Διεύθυνση Προγραμματισμού και 
Εφαρμογών του Υπουργείου Αγροτικής Ανάπτυξης και 
Τροφίμων, στο πλαίσιο των αρμοδιοτήτων του. 

στ) Διαβιβάζει στην επιτροπή του άρθρου 13 της πα¬ 
ρούσας απόφασης, τις παρατυπίες και παραβάσεις που 
διαπιστώνονται κατά τους ελέγχους που διενεργεί. 

Άρθρο 8 

ΔΙΚΑΙΟΛΟΓΗΤΙΚΑ ΓΙΑ ΧΟΡΗΓΗΣΗ ΣΗΜΑΤΟΣ 
Για τη χορήγηση του σήματος οι ενδιαφερόμενοι υπο¬ 
βάλλουν στον «ΕΛΓΟ-ΔΗΜΗΤΡΑ» τα παρακάτω δικαιο- 
λογητικά: 

1. ΓΕΝΙΚΑ ΔΙΚΑΙΟΛΟΓΗΤΙΚΑ 

α. Αίτηση (ΥΠΟΔΕΙΓΜΑ 1) στην οποία δηλώνονται: ι) τα 
στοιχεία του αιτούντος φυσικού ή νομικού προσώπου, 
ιι) ο Αριθμός Φορολογικού Μητρώου (Α.Φ.Μ.), ιιι) η Δη¬ 
μόσια Οικονομική Υπηρεσία (Δ.Ο.Υ.) στην οποία ανήκει, 
ιν) στοιχεία επικοινωνίας του αιτούντος και του νόμιμου 
εκπροσώπου (τηλέφωνο, ηλεκτρονικό ταχυδρομείο, τα¬ 
χυδρομική διεύθυνση), και ν) η έδρα του πολυλειτουρ- 
γικού αγροκτήματος, με πλήρη στοιχεία ταχυδρομικής 
διεύθυνσης. Επιπλέον, αναγράφονται αναλυτικά: α) οι 
δραστηριότητες που πραγματοποιούνται εντός του πο- 
λυλειτουργικού αγροκτήματος, β) περιγράφεται η τοπο¬ 
θεσία του αγροκτήματος και γ) επισυνάπτεται διάγραμ¬ 
μα της περιοχής (σκαρίφημα ή αποτύπωση χάρτη), στο 
οποίο σημειώνεται η ακριβής θέση της εγκατάστασης. 
Προαιρετικά, μπορεί να δηλώνεται ο προσανατολισμός 
του πολυλειτουργικού αγροκτήματος, όπως περιγράφε- 
ται στο αρ. 5 της παρούσας. Στην περίπτωση που ένα πο- 
λυλειτουργικό αγρόκτημα περιλαμβάνει χώρο εκπαίδευ- 
σης/επίδειξης/παρακολούθησης θα πρέπει στην αίτηση 
να δηλώνεται και η δυναμικότητα του χώρου ως προς 
τη δυνατότητα εξυπηρέτησηςτων εκπαιδευόμενων και 
αν επιθυμεί ο/η δικαιούχος να χαρακτηριστεί ως επιδει¬ 
κτικός αγρός, βάσει του αρ. 5 της παρούσας απόφασης. 

β. Αντίγραφο του δελτίου αστυνομικής ταυτότητας 
στην περίπτωση που ο δικαιούχος είναι φυσικό πρόσω¬ 
πο. Στην περίπτωση σύμπραξης μεταξύ φυσικών προ¬ 
σώπων ή/και νομικών προσώπων κατατίθεται σχετικό 
συμφωνητικό έγγραφο καθώς και αντίγραφο του δελτίου 
αστυνομικής ταυτότητας του νόμιμου εκπροσώπου της 
σύμπραξης. 

γ. Επιχειρηματικό σχέδιο οικονομικής βιωσιμότητας 
της εκμετάλλευσης τριετούς δράσης. 


δ. Αντίγραφο ποινικού Μητρώου γενικής χρήσης, έκ¬ 
δοσης τελευταίου τριμήνου, από το οποίο να προκύ¬ 
πτει, ότι ο αϊτών δεν έχει καταδικαστεί αμετάκλητα για 
κακούργημα ή για κάποιο από τα πλημμελήματα της 
κλοπής, υπεξαίρεσης, απάτης, εκβίασης, πλαστογραφίας, 
παραχάραξης, βαριάς σωματικής βλάβης, παράβασης 
των διατάξεων περί ναρκωτικών ή των διατάξεων που 
αναφέρονται στα ήθη.Το ανωτέρω δικαιολογητικό ανα- 
ζητείται αυτεπάγγελτα 

ε. Οικοδομικές άδειες των κτηρίων του αγροκτήμα¬ 
τος ή σχετική νομιμοποίηση αυθαιρέτων κτισμάτων 
(εξαιρούνται τα πρόχειρα καταλύματα κτηνοτροφικών 
εγκαταστάσεων). 

στ. Πιστοποιητικό πυρασφάλειας για το σύνολο του 
αγροκτήματος. 

ζ. Πιστοποιητικό εγγραφής στο ΜΑΑΕ. 
η Αντίγραφο της τελευταίας χρονικά κατατεθείσας 
Ενιαίας Δήλωσης Εκμετάλλευσης. 

θ. Πιστοποιητικά απεντόμωσης και μυοκτονίας για 
τους κύριους και αποθηκευτικούς χώρους. 

ι. Σκαρίφημα ή κάτοψη του αγροκτήματος όπου θα 
σημειώνονται όλα τα κτίσματα και οι περιοχές δραστη¬ 
ριοτήτων του αγροκτήματος 
2. ΕΠΙΜΕΡΟΥΣ ΚΑΤΑ ΠΕΡΙΠΤΩΣΗ ΔΙΚΑΙΟΛΟΓΗΤΙΚΑ 
α. Φυτικό Κεφάλαιο: ι. Σε περίπτωση καλλιέργειας/ 
χρήσης πιστοποιημένου φυτικού κεφαλαίου κατατίθε¬ 
νται τα σχετικά αποδεικτικά έγγραφα ιι. Σε περίπτωση 
χρήσης αγροπεριβαλλοντικών μεθόδων παραγωγής κα¬ 
τατίθενται οι σχετικές αποδεικτικές πιστοποιήσεις (π.χ. 
πιστοποίηση κατά ΑςιΐΌ κ.α.) ιιι) σε περίπτωση θερμο- 
κηπιακής καλλιέργειας η σχετική άδεια δόμησης όπου 
απαιτείται και η έγκριση τύπου θερμοκηπίου. 

β. Στην περίπτωση κτηνοτροφικών εγκαταστάσεων 
άδεια λειτουργίας ή άδεια προέγκρισης ή άδεια εγκα¬ 
τάστασης ή υπεύθυνη δήλωση μη απαίτησης σχετικής 
αδειοδότησης. 

γ. Εγγραφή ή πιστοποίηση από φορείς της επιλογής 
του δικαιούχου σε περίπτωση εφαρμογής βιολογικής 
μορφής γεωργίας ή κτηνοτροφίας. 

δ. Βεβαίωση εγγραφής στο ΚΗΜΟ σε περίπτωση οι- 
κοτεχνικής μεταποίησης. 

ε. Αποδεικτικό συνεργασίας (π.χ. συμφωνητικό συνεργα¬ 
σίας, μνημόνια συνεργασίας κ.α) στην περίπτωση συνερ¬ 
γασίας με εκπαιδευτικά ή/και ερευνητικά ιδρύματα/φορείς 
στ. Στην περίπτωση εστίασης/παρασκευή γευμάτων, 
η αναγγελία έναρξης λειτουργίας χώρου εστίασης ή/και 
παρασκευής γευμάτων. 

ζ) Στην περίπτωση ανάπτυξης αθλητικών δραστη¬ 
ριοτήτων απαιτείται: ι) αποδεικτικό συνεργασίας (π.χ. 
ιδιωτικό συμφωνητικό, σύμβαση κ.α.) με αθλητικούς φο¬ 
ρείς (σύλλογος, σωματείο κ.α.) ή/και απόφοιτοΤμημάτων 
φυσικής αγωγής ή αθλητικών ακαδημιώντης ημεδαπής 
ή της αλλοδαπής επίσημα αναγνωρισμένων από το Ελλη¬ 
νικό Κράτος ή/και επίσημο συμφωνητικό συνεργασίας με 
φορείς ανάπτυξης δράσεων εναλλακτικού τουρισμού και 
ψυχαγωγίας, ιι) σε περίπτωση ύπαρξης παιδικών χαρών 
ή /και παιδότοπων ή/και χώρου αθλοπαιδιών κατατίθε¬ 
ται αντίγραφο της σχετικής αδειοδότησης της εν λόγω 
λειτουργίας. 

η) Οποιοιδήποτε είδους συμφωνητικό συνεργασίας 
για τις συνεργασίες που αφορούν εμπορικού ή/και πο¬ 
λιτισμικού χαρακτήρα δραστηριότητες βάσει του αρ. 6 
της παρούσας απόφασης. 

θ) Σε περίπτωση ύπαρξης καταλυμάτων στα πλαίσια 
της αγροτικής δραστηριότητας, άδεια λειτουργίας από 
τον ΕΟΤ. 

ι) Οποιαδήποτε κατά περίπτωση εν ισχύ άδεια λειτουρ¬ 
γίας ή την υποβληθείσα στον αρμόδιο φορέα αίτηση 
ανανέωσης αυτής ή πιστοποιητικό από το αρμόδιο Επι¬ 
μελητήριο σε περίπτωση, που βάσει νόμου δεν απαιτεί¬ 
ται άδεια λειτουργίας για κάθε άλλη επιμέρους υποκα¬ 
τηγορία δράσης/δραστηριότητας που δεν αναφέρεται 
ρητά στην παρούσα απόφαση αλλά περιλαμβάνεται 
στην έννοια της γενικότερης κατηγορίας δράστηριότη- 
τας/δράσης που αναφέρονται στο άρθρο 6. 

Άρθρο 9 

ΔΙΑΔΙΚΑΣΙΑ ΧΟΡΗΓΗΣΗΣ ΤΟΥ ΣΗΜΑΤΟΣ 

1. Ο ενδιαφερόμενος καταθέτει στον «ΕΛΓΟ-ΔΗΜΗ- 
ΤΡΑ» τη σχετική Αίτηση, καθώς και τα απαραίτητα δικαι- 
ολογητικά και τέλη, όπως αυτά αναφέρονται στο άρθρο 
8 και άρθρο 12 της παρούσας απόφασης. 

2. Ο «ΕΛΓΟ-ΔΗΜΗΤΡΑ» ελέγχει την πληρότητα του 
υποβαλλόμενου φακέλου (διοικητικός έλεγχος). Σε πε¬ 
ρίπτωση που διαπιστωθούν ελλείψεις ή εντοπιστούν 
στοιχεία για τα οποία απαιτούνται περαιτέρω διευκρι- 
νήσεις, ο ενδιαφερόμενος ενημερώνεται εγγράφως από 
τον «ΕΛΓΟ-ΔΗΜΗΤΡΑ», ώστε να αποστείλει τα συμπλη¬ 
ρωματικά στοιχεία. Εάν ο ενδιαφερόμενος δεν ανταπο- 
κριθεί εντός του καθορισμένου από τον «ΕΛΓΟ-ΔΗΜΗ¬ 
ΤΡΑ» χρονικού ορίου, η Αίτηση τίθεται στο αρχείο και 
ενημερώνεται σχετικά. 

3. Σε περίπτωση θετικής αξιολόγησης της Αίτησης 
και των απαιτούμενων δικαιολογητικών, ο «ΕΛΓΟ-ΔΗ¬ 
ΜΗΤΡΑ», προβαίνει σε επιτόπιο έλεγχο, προκειμένου 
να επιβεβαιώσει σε κατάλληλο διαμορφωμένο έντυπο 
τα στοιχεία της Αίτησης και να αξιολογήσει την τήρηση 
των απαιτήσεων και προδιαγραφών που καθορίζονται 
στο άρθρο 5 στην παρούσα απόφαση (συμπλήρωση 
Εντύπου Ελέγχου). 

Η ομάδα ελέγχου απαρτίζεται από τρεις (3) υπαλλή¬ 
λους του «ΕΛΓΟ-ΔΗΜΗΤΡΑ», η οποία συγκροτείται και 
μετακινείται με απόφαση του Διευθύνοντος Συμβούλου 
του «ΕΛΓΟ-ΔΗΜΗΤΡΑ». 

Το πόρισμα της ομάδας ελέγχου διαβιβάζεται στη 
Διεύθυνση Πιστοποίησης και Προδιαγραφών του «ΕΛ¬ 
ΓΟ-ΔΗΜΗΤΡΑ», η οποία είναι υπεύθυνη για τη σχετική 
εισήγηση προς το Δ.Σ. του «ΕΛΓΟ-ΔΗΜΗΤΡΑ». 

6. Το Διοικητικό Συμβούλιο (Δ.Σ.) του «ΕΛΓΟ-ΔΗΜΗ¬ 
ΤΡΑ» αποφασίζει για την πιστοποίηση ή μη του Πολυ- 
λειτουργικού Αγροκτήματος και την απονομή ή μη του 
Σήματος. 

Άρθρο 10 

ΠΛΑΙΣΙΟ ΕΛΕΓΧΟΥ ΚΑΙ ΠΙΣΤΟΠΟΙΗΣΗΣ 

1. Ο έλεγχος αξιολόγησης και επιτήρησης για την 
πιστοποίηση ενός αγροκτήματος ως πολυλειτουργικό 
έγκειται στη διαπίστωση της τήρησης των όρων και των 


προϋποθέσεων, καθώς και ύπαρξης των σχετικών αδει- 
οδοτήσεων και δικαιολογητικών, όπως περιγράφονται 
στην παρούσα απόφαση (άρθρο 5 και 8). 

2. Κάθε Πολυλειτουργικό Αγρόκτημα ελέγχεται επιτό¬ 
πια ή/και διοικητικά τουλάχιστον μία φορά το έτος, μετά 
τη χορήγηση του Σήματος. 

Άρθρο 11 

ΥΠΟΧΡΕΩΣΕΙΣ ΔΙΚΑΙΟΥΧΩΝ 

ΧΡΗΣΗΣ ΤΟΥ ΣΗΜΑΤΟΣ 
Οι κάτοχοι του Σήματος οφείλουν: 
α) να τηρούν τις απαιτήσεις και τις προδιαγραφές της 
παρούσας απόφασης, 

β) να αποδέχονται τους ελέγχους και να εξασφαλίζουν 
στους ελεγκτές πρόσβαση στις εγκαταστάσεις τους, 
γ) να υλοποιούν τις κατάλληλες διορθωτικές ενέργειες 
στη περίπτωση μη συμμόρφωσής τους με τις απαιτήσεις 
και τις προδιαγραφές της παρούσας απόφασης, 
δ) να γνωστοποιούν στον «ΕΛΓΟ-ΔΗΜΗΤΡΑ» κάθε με¬ 
ταβολή των δραστηριοτήτων τους, της αλλαγής επωνυ¬ 
μίας και του χαρακτήρα του αγροκτήματος. Η σχετική 
μεταβολή γνωστοποιείται άμεσα και εγγράφως στον 
«ΕΛΓΟ-ΔΗΜΗΤΡΑ», 

ε) να ανανεώνουν δικαιολογητικάτων οποίων η ισχύς 
λήγει προ της λήξης τους και να ενημερώνουν σχετικώς 
τον «ΕΛΓΟ-ΔΗΜΗΤΡΑ», 

στ) να διακόπτουν άμεσα κάθε χρήση του Σήματος, 
σε περίπτωση ανάκλησης του δικαιώματος χρήσης του, 
ζ) να καταβάλλουν στον «ΕΛΓΟ-ΔΗΜΗΤΡΑ» το τέλος 
χρήσης του Σήματος, 

η) να χρησιμοποιούν το σήμα στην μορφή που έχει 
εγκριθεί. 

Άρθρο 12 

ΧΡΗΣΗ ΣΗΜΑΤΟΣ, ΤΕΛΗ 

ΚΑΙ ΠΕΡΙΠΤΩΣΕΙΣ ΑΝΑΚΛΗΣΗΣ 

1) Χρήση σήματος: 

Το Σήμα μπορεί να χρησιμοποιείται σε έντυπο και δια¬ 
φημιστικό υλικό ή ως επισήμανση επί της συσκευασίας 
των προϊόντων οικοτεχνικής παραγωγής. 

2) Τέλη: 

Γ ία την απονομή και τη χρήση του Σή ματος η επιχείρηση 
καταβάλλει στον «ΕΛΓΟ-ΔΗΜΗΤΡΑ», κατά περίοδο χρήσης 
(τριετία), τέλος χρήσης το οποίο ανέρχεται στα 300 €. 

Για την εξέταση απονομής του Σήματος από τον «ΕΛ¬ 
ΓΟ-ΔΗΜΗΤΡΑ» καταβάλλεται ποσό 50 € κατά την υπο¬ 
βολή της Αίτησης, το οποίο συμψηφίζεται σε περίπτωση 
που ολοκληρωθεί η απονομή του Σήματος. 

3) Ανάκληση Σήματος: 

α) Σε περίπτωση ανάκλησηςτου δικαιώματος χρήσης 
του σήματος κατόπιν αίτησης του κατόχου του Σήματος, 
πραγματοποιείται εκκαθάριση των οικονομικών υποχρε¬ 
ώσεων αυτού με βάσει τα δωδεκατημόρια των τελών 
χρήσης. Τυχόν πιστωτικό ή χρεωστικό υπόλοιπο βαρύνει 
ή τον «ΕΛΓΟ-ΔΗΜΗΤΡΑ» ή το αγρόκτημα, αντίστοιχα. 

β) Το Σήμα ανακαλείται άμεσα από τον «ΕΛΓΟ-ΔΗΜΗ¬ 
ΤΡΑ», στις κάτωθι περιπτώσεις: 

1) Ο/Η κάτοχος του σήματος δεν πληροί τις προϋποθέ¬ 
σεις του ν. 3874/2010(151 Α'), όπως κάθε φορά ισχύει. 




9834 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 145/03.04.2017 


2) Αποδεδειγμένα και για δύο συνεχόμενα έτη δεν προ- 
άγονται οι στόχοι και δεν τηρούνται οι προδιαγραφές 
ενός πολυλειτουργικού αγροκτήματος. 

3) Το πολυλειτουργικό αγρόκτημα άλλαξε χαρακτήρα, 
ή δεν ανανέωσε τα σχετικά νομιμοποιητικά του έγγραφα 
ή έπαψε να λειτουργεί. 

4) Ο/Η κάτοχος έχει κηρύξει πτώχευση. 

5) Ο/Η κάτοχος έχει καταδικαστεί τελεσίδικα για αδική¬ 
ματα παραβίασης της αγορανομικής νομοθεσίας. 

6) Ο/Η κάτοχος έχει υποβάλλει αίτημα διαγραφής του 
από το Μητρώο Πολυλειτουργικών Αγροκτημάτων. 

7) Ο/Η κάτοχος έχει προβεί σκοπίμως σε δήλωση ψευ¬ 
δών ή παραπλανητικών στοιχείων. 

Άρθρο 13 

ΕΝΣΤΑΣΕΙΣ - ΠΑΡΑΤΥΠΙΕΣ - ΠΑΡΑΒΑΣΕΙΣ 

1. Σε περίπτωση απόρριψης της αίτησης πιστοποίησης 
και απονομής του σήματος ή ανανέωσης ή ανάκλησης 
της χρήσης του Σήματος, ο ενδιαφερόμενος δύναται να 
προσφύγει εντός τριάντα (30) ημερών από την ημέρα 
γνωστοποίησης της απόφασης, με ένστασή του προς 
τον «ΕΛΓΟ-ΔΗΜΗΤΡΑ». 

2. α. Οι ενστάσεις κατά αποφάσεων του Δ.Σ. του «ΕΛΓΟ- 
ΔΗΜΗΤΡΑ», διαβιβάζονται με αιτιολογημένη έκθεση, 
στη Διεύθυνση Προγραμματισμού και Εφαρμογών του 
Υπουργείου Αγροτικής Ανάπτυξης και Τροφίμων, η οποία 
εισηγείται σχετικά στην αρμόδια επιτροπή της παρ. 3 του 
παρόντος άρθρου. 

β. Σε περίπτωση διαπίστωσης παρατυπιών ή/και πα¬ 
ραβάσεων βάσει του αρ. 12 της παρούσας απόφασης 
ο «ΕΛΓΟ-ΔΗΜΗΤΡΑ» υποβάλει αιτιολογημένη έκθεση 
στη Διεύθυνση Προγραμματισμού και Εφαρμογών του 
Υπουργείου Αγροτικής Ανάπτυξης και Τροφίμων, η οποία 
εισηγείται σχετικά στην αρμόδια επιτροπή της παρ. 3 του 
παρόντος άρθρου. 

3. Συνιστάται στο Υπουργείο Αγροτικής Ανάπτυξης και 
Τροφίμων, Επιτροπή Ενστάσεων, η οποία αποτελείται 
από: 

α) το Γενικό Γραμματέα του Υπουργείου Αγροτικής 
Ανάπτυξης και Τροφίμων, ως Πρόεδρο, 

β) τον/την Προϊστάμενο/-η της Διεύθυνσης Προγραμ¬ 
ματισμού και Εφαρμογών του Υπουργείου Αγροτικής 
Ανάπτυξης και Τροφίμων, ως μέλος, και τον νόμιμο τον/ 
την νόμιμο/η αναπληρωτή/ -τρία του/της, ως αναπλη¬ 
ρωματικό μέλος. 

γ) τον/την Προϊστάμενο/-η της Διεύθυνσης Ανάπτυξης 
και Εφαρμογών του «ΕΛΓΟ-ΔΗΜΗΤΡΑ», ως μέλος και τον 
νόμιμο τον/την νόμιμο/η αναπληρωτή/-τρια του/της, ως 
αναπληρωματικό μέλος. 

Εισηγητής και γραμματέας της επιτροπής, ορίζονται 
υπάλληλοι από τη Διεύθυνση Προγραμματισμού και 
Εφαρμογών του Υπουργείου Αγροτικής Ανάπτυξης και 
Τροφίμων. 

4. Κατά τη διαδικασία εξέτασης της ένστασης μπορεί 
να παρίσταται και ο ενιστάμενος και να εκφράσει προ¬ 
φορικά ή/και με υπόμνημα τις απόψεις του. 

5. Οι αποφάσεις της Επιτροπής Ενστάσεων υπογράφο¬ 
νται από τον πρόεδρο της Επιτροπής. 


Άρθρο 14 

ΔΙΚΤΥΟ ΣΥΝΕΡΓΑΣΙΑΣ 

ΠΟΛΥΛΕΙΤΟΥΡΓΙΚΩΝ ΑΓΡΟΚΤΗΜΑΤΩΝ 

1. Για την προαγωγή και την εξυπηρέτηση των στό¬ 
χων της παρούσας απόφασης δύναται η συγκρότηση 
δικτύου συνεργασίας πολυλειτουργικών αγροκτημάτων 
(ΔΙ.Σ.Π.Α.), υπό τη μορφή αστικής μη κερδοσκοπικής 
εταιρείας. 

2. Μέλη του ΔΙ.Σ.Π.Α. αποτελούν τα αγροκτήματα τα 
οποία έχουν πιστοποιηθεί ή τους έχει χορηγηθεί ΒΤΑ. 

3. Η εποπτεία του ΔΙ.Σ.Π.Α. ανήκει και πραγματοποι¬ 
είται από τη Διεύθυνση Προγραμματισμού και Εφαρμο¬ 
γών, η οποία δύναται να συνεργάζεται με οποιοδήποτε 
Υπηρεσία ή/και φορέα κρίνει αυτή αναγκαία για την 
επίτευξη της εποπτείας. 

4. Σκοπός του ΔΙ.Σ.Π.Α είναι: 

Α) Η ανάπτυξη της διασύνδεσης των μελών του. 

Β) Η ανταλλαγή τεχνογνωσίας και εμπειριών για θέμα¬ 
τα πολυλειτουργικών αγροκτημάτων. 

Γ) Η προβολή και προώθηση των Υπηρεσιών των με¬ 
λών του Δικτύου στην εγχώρια και διεθνή αγορά. 

Δ) Η ενημέρωση για θέματα που αφορούν εξελίξεις σε 
θέματα πολυλειτουργικών αγροκτημάτων σε εθνικό και 
διακρατικό επίπεδο. 

Ε) Η εκπαίδευση και επιμόρφωση εργαζομένων και 
ιδιοκτήτων των πολυλειτουργικών αγροκτημάτων. 

Στ) Η οργάνωση εκδηλώσεων και η διαμόρφωση θέσε¬ 
ων και προτάσεων για την ανάπτυξη των πολυλειτουρ- 
γικών αγροκτημάτων. 

Ζ) Οποιαδήποτε άλλη ενέργεια που προάγει του στό¬ 
χους ενός Πολυλειτουργικού Αγροκτήματος. 

5. Το ΔΙ.Σ.Π.Α. μπορεί να συνάπτει συμφωνίες με οποιο- 
δήποτε φορέα κρίνει αναγκαίο για την επίτευξη του βέλ¬ 
τιστου συντονισμού μεταξύ των μελών του. 

6. Το ΔΙ.Σ.Π.Α. οφείλει στο τέλος κάθε ημερολογιακού 
έτους να αποστέλλει έκθεση πεπραγμένων στην Διεύ¬ 
θυνση προγραμματισμού και Εφαρμογών. 

Άρθρο 15 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Μέχρι την πλή ρη εφαρμογή των διατάξεων της πα¬ 
ρούσας απόφασης χορηγείται, ύστερα από αίτηση του/ 
της ενδιαφερομένου/ης προς τη Διεύθυνση Προγραμμα¬ 
τισμού και Εφαρμογών, ΒεβαίωσηΤήρησης Απαιτήσεων 
Λειτουργίας Πολυλειτουργικού Αγροκτήματος (ΒΤΑ). 

2.0 ενδιαφερόμενος/η καταθέτει αίτηση (ΥΠΟΔΕΙΓΜΑ 
2) με τα δικαιολογητικά που περιγράφονται στο άρθρο 
9 της παρούσας απόφασης. Επιπλέον καταθέτει Υπεύ¬ 
θυνη Δήλωση του ν. 105 όπου δηλώνει ότι για όλες τις 
δραστηριότητες που περιλαμβάνονται εντόςτου Πολυ- 
λειτουργικούτου αγροκτήματος είναι υποχρεωμένος να 
διαθέτει όλες τις προβλεπόμενες από τον νόμο άδειες 
λειτουργίας. Προαιρετικά μπορεί να δηλώνεται και ο 
προσανατολισμός του αγροκτήματος (άρθρο 4 της πα¬ 
ρούσας απόφασης). 

3. Η Διεύθυνση Προγραμματισμού και Εφαρμογών 
εκδίδει την ΒΤΑ μετά από έλεγχο πληρότητας των δι- 
καιολογητικών. 

4. Η Διεύθυνση Προγραμματισμού και Εφαρμογών σε 
συνεργασία με τον «ΕΛΓΟ-ΔΗΜΗΤΡΑ» διαμορφώνει το 
σχετικό Έντυπο Ελέγχου της παρ. 3 του αρ. 9 της παρού¬ 
σας απόφασης. 

5. Με την ολοκλήρωση της διαδικασίας κατοχύρωσης 
του Σήματος από τον «ΕΛΓΟ-ΔΗΜΗΤΡΑ»: 

α) Τα αγροκτήματα στα οποία έχει χορηγηθεί ΒΤΑ βά¬ 
σει των μεταβατικών διατάξεων του παρόντος άρθρου 
υπόκειται στις διατάξεις της παρούσας απόφασης, 
β) όλο το έντυπο και ηλεκτρονικό αρχείο που αφορά 
στην έκδοση ΒΤΑ μεταφέρεται στον «ΕΛΓΟ ΔΗΜΗΤΡΑ», 
γ) ο «ΕΛΓΟ ΔΗΜΗΤΡΑ» οφείλει να προβεί άμεσα σε 
έλεγχο των αγροκτημάτων στα οποία έχει χορηγηθεί 


ΒΤΑ, ύστερα από σχετική ενημέρωση του/της κατό¬ 
χου. Υποχρέωση των κατόχων ΒΤΑ είναι η καταβολή 
του τέλους των 50 € της παρ. 2 του αρ. 12 της πα¬ 
ρούσας απόφασης, πριν τη διενέργεια του σχετικού 
ελέγχου. 

6. Σε περίπτωση που κατά τον έλεγχο του «ΕΛΓΟ-ΔΗ¬ 
ΜΗΤΡΑ» διαπιστωθεί ότι δεν πληρούνται οι προϋποθέ¬ 
σεις της παρούσας απόφασης, ενημερώνει τη Δ/νση 
Προγραμματισμού και Εφαρμογών, η οποία προβαίνει 
άμεσα σε ανάκληση της ΒΤΑ. 

7. Τυχόν κυρώσεις που απορρέουν από την παρ. 6 του 
παρόντος άρθρου εξετάζονται από την επιτροπή της 
παρ. 3 του άρθρου 13 της παρούσας απόφασης. 

Άρθρο 16 

ΥΠΟΔΕΙΓΜΑΤΑ ΑΙΤΗΣΕΩΝ 


ΥΠΟΔΕΙΓΜΑ 1 

ΑΙΤΗΣΗ ΠΙΣΤΟΠΟΙΗΣΗΣ ΑΓΡΟΚΤΗΜΑΤΟΣ ΩΣ ΠΟΛΥΛΕΙΤΟΥΡΓΙΚΟ 


ΠΡΟΣ: 


Ο-Η ΟΝΟΜΑ: 


ΕΠΩΝΥΜΟ: 


ΟΝΟΜΑ ΚΑΙ ΕΠΩΝΥΜΟ 
ΠΑΤΕΡΑ: 


ΟΝΟΜΑ ΚΑΙ ΕΠΩΝΥΜΟ 
ΜΗΤΕΡΑΣ: 


ΗΜΕΡΟΜΗΝΙΑ ΓΕΝΝΗΣΗΣ: 


ΤΟΠΟΣ ΓΕΝΝΗΣΗΣ: 


ΑΡΙΘΜΟΣ ΔΕΛΤΙΟΥ 
ΤΑΥΤΟΤΗΤΑΣ: 


ΤΟΠΟΣ 

ΚΑΤΟΙΚΙΑΣ: 


ΤΗΛ: 


ΟΔΟΣ: 


ΑΡΙΘ: 


ΤΚ: 


ΑΦΜ: 


ΔΟΥ: 


Ε-ΜΑΙί: 


ΕΔΡΑ ΑΓΡΟΚΤΗΜΑΤΟΣ ΚΑΙ ΣΤΟΙΧΕΙΑ 
ΔΙΕΥΘΥΝΣΗΣ 


ΝΟΜΙΜΟΣ ΕΚΠΡΟΣΩΠΟΣ 


ΣΤΟΙΧΕΙΑ ΑΛΛΗΛΟΓΡΑΦΙΑΣ ΝΟΜΙΜΟΥ 
ΕΚΠΡΟΣΩΠΟΥ 


α) Γεωργικό (φυτικής ή ζωικής κατεύθυνσης) □ 
β) Καινοτόμο □ 
γ) Περιβαλλοντικό □ 
δ) Πολιτιστικό/ττολιτισμικό □ 
ε) Γαστρονομικό □ 


ΠΡΟΣΑΝΑΤΟΛΙΣΜΟΣ ΑΓΡΟΚΤΗΜΑΤΟΣ (ΕΦ' 
ΟΣΟΝ ΠΙΣΤΟΠΟΙΗΘΕΙ ΩΣ 
ΠΟΛΥΛΕΙΤΟΥΡΓΙΚΟ) 


(ΣΥΜΠΛΗΡΩΝΕΤΑΙ 

ΠΡΟΑΙΡΕΤΙΚΑ) 



ΝΑΙ □ 

ΑΤΟΜΑ:. 


ΕΠΙΔΕΙΚΤΙΚΟΣ ΑΓΡΟΣ 

ΝΑΙ 

□ 


ΧΩΡΟΣ ΕΚΠΑΙΔΕΥΣΗΣ ΚΑΙ ΔΥΝΑΜΙΚΟΤΗΤΑ 

ΟΧΙ □ 

(ΣΥΜΠΛΗΡΩΝΕΤΑΙ 

ΠΡΟΑΙΡΕΤΙΚΑ) 

ΟΧΙ □ 


ΔΡΑΣΤΗΡΙΟΤΗΤΕΣ ΑΓΡΟΚΤΗΜΑΤΟΣ: 


1 ... 

2 .. 

3 .. 

4 .. . 

5 .. 

6 .. 


Με την παρούσα αίτηση αιτούμε το αγρόκτημα με έδρα 

.να πιστοποιηθεί ως πολυλειτουργικό αγρόκτημα. 

Επισυνάπτονται όλα τα απαραίτητα δικαιολογητικά που απαιτούνται βάσει του αρ. 
8 της παρούσας απόφασης. 


Ο/Η αϊτών/ -ουσα 

ΥΠΟΔΕΙΓΜΑ 2 

ΑΙΤΗΣΗ ΧΟΡΗΓΗΣΗΣ ΒΕΒΑΙΩΣΗ ΤΗΡΗΣΗΣ ΑΠΑΙΤΗΣΕΩΝ ΛΕΙΤΟΥΡΓΙΑΣ ΠΟΛΥΛΕΙΤΟΥΡΓΙΚΟΥ 

ΑΓΡΟΚΤΗΜΑΤΟΣ (ΒΤΑ) 


ΠΡΟΣ: 


0-Η ΟΝΟΜΑ: 


ΕΠΩΝΥΜΟ: 


ΟΝΟΜΑ ΚΑΙ ΕΠΩΝΥΜΟ 

ΠΑΤΕΡΑ: 


ΟΝΟΜΑ ΚΑΙ ΕΠΩΝΥΜΟ 

ΜΗΤΕΡΑΣ: 


ΗΜΕΡΟΜΗΝΙΑ ΓΕΝΝΗΣΗΣ: 


ΤΟΠΟΣ ΓΕΝΝΗΣΗΣ: 


ΑΡΙΘΜΟΣ ΔΕΛΤΙΟΥ 

ΤΑΥΤΟΤΗΤΑΣ: 


ΤΗΛ: 


ΤΟΠΟΣ 

ΚΑΤΟΙΚΙΑΣ: 


ΟΔΟΣ: 


ΑΡΙΘ: 


ΤΚ: 


ΑΦΜ: 


ΔΟΥ: 


Ε-ΜΑΙΙ: 


ΕΔΡΑ ΑΓΡΟΚΤΗΜΑΤΟΣ ΚΑΙ ΣΤΟΙΧΕΙΑ 

ΔΙΕΥΘΥΝΣΗΣ 


ΝΟΜΙΜΟΣ ΕΚΠΡΟΣΩΠΟΣ 


ΣΤΟΙΧΕΙΑ ΑΛΛΗΛΟΓΡΑΦΙΑΣ ΝΟΜΙΜΟΥ 

ΕΚΠΡΟΣΩΠΟΥ 


ΠΡΟΣΑΝΑΤΟΛΙΣΜΟΣ ΑΓΡΟΚΤΗΜΑΤΟΣ (ΕΦ' 
ΟΣΟΝ ΠΙΣΤΟΠΟΙΗΘΕΙ ΩΣ 
ΠΟΛΥΛΕΙΤΟΥΡΓΙΚΟ) 

α) Γεωργικό (φυτικής ή ζωικής κατεύθυνσης) □ 

^ αίν ° τ °^° ϋ , (ΣΥΜΠΛΗΡΩΝΕΤΑΙ 

γ) Περιβαλλοντικό □ ΠΡΟΑΙΡΕΤΙΚΑ) 

δ) Πολιτιστικό/ττολιτισμικό □ 
ε) Γαστρονομικό □ 

ΧΩΡΟΣ ΕΚΠΑΙΔΕΥΣΗΣ ΚΑΙ ΔΥΝΑΜΙΚΟΤΗΤΑ 

ΝΑΙ □ 

ΑΤΟΜΑ:. 

ΟΧΙ □ 

ΕΠΙΔΕΙΚΤΙΚΟΣ ΑΓΡΟΣ 
(ΣΥΜΠΛΗΡΩΝΕΤΑΙ 
ΠΡΟΑΙΡΕΤΙΚΑ) 

ΝΑΙ 

□ 

ΟΧΙ □ 

ΔΡΑΣΤΗΡΙΟΤΗΤΕΣ ΑΓΡΟΚΤΗΜΑΤΟΣ: 

4 . 

5 . 


Με την παρούσα αίτηση αιτούμε τη χορήγηση ΒΤΑ για το αγρόκτημα με έδρα 


. Επισυνάπτονται όλα τα απαραίτητα δικαιολογητικά 

που απαιτούνται βάσει του αρ. 8 της παρούσας απόφασης. 


Ο/Η αϊτών/ -ουσα 

Άρθρο 17 

Η ισχύς της παρούσας αρχίζει από την ημέρα δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 2017 

Οι Υπουργοί 


Οικονομίας Αγροτικής Ανάπτυξης 

και Ανάπτυξης καιΤρόφιμων 

ΔΗΜΟΣ ΠΑΠΑΔΗΜΗΤΡΙΟΥ ΕΥΑΓΓΕΛΟΣ ΑΠΟΣΤΟΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: Ά/θί)ΐτ>εΐ5ί6ΐ·.0ΐ(ά>6ί.αΓ 












